Diari Oficial de la Generalitat Valenciana


Sumari del DOGV 2414, del 27-12-1994 (1994/833378)

ORDRE de 12 de desembre de 1994, de la Conselleria d'Educació i Ciència, per la qual s'aprova un projecte editorial per a Educació General Bàsica, i s'autoritza l'ús dels materials curriculars corresponents en centres docents públics i privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/12/(2)/dof/vci/html**

### Dades del document

Número de DOGV
:   2414

Data del DOGV
:   27-12-1994

Secció del DOGV
:   DISPOSICIONS GENERALS

Número del document
:   1994/833378


Data del document
:   12-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 12 de desembre de 1994, de la Conselleria d'Educació i Ciència, per la qual s'aprova un projecte editorial per a Educació General Bàsica, i s'autoritza l'ús dels materials curriculars corresponents en centres docents públics i privats de la Comunitat Valenciana.   
El Reial Decret 2093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana en matèria d'educació, determina, en l'apartat D.i. de l'annex, les condicions en què l'autorització dels llibres de text i material didàctic serà realitzada per la Conselleria d'Educació i Ciència.  
El Decret 187/1994, de 15 de setembre (DOGV del 22), del Govern Valencià, regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
D'altra banda, la disposició transitòria d'aquest decret ha establert que la supervisió dels materials didàctics curriculars per als ensenyaments regulats en la Llei 14/1970, de 4 d'agost, General d'Educació i Finançament de la Reforma Educativa, durant el temps que continuen vigents, s'ajustarà a l'establert en aquest.  
Per tot això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Queda aprovat, per a l'Educació General Bàsica, el projecte editorial supervisat que es cita en l'annex, i homologats els materials didàctics curriculars que resulten del seu desenvolupament per a l'utilització en els centres docents de la Comunitat Valenciana.  
Segon  
Els materials curriculars que resulten dels projectes editorials hauran de reflectir l'autorització en els termes següents: «Material didàctic curricular homologat per a ... (cicle o curs), elaborat segons el projecte editorial aprovat per Ordre ... de la Conselleria d'Educació i Ciència».  
Contra aquesta ordre, que esgota la via administrativa, els interessats podran interposar recurs contenciós administratiu en el termini de dos mesos comptadors a partir de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, de conformitat amb el que disposa l'article 58.1 de la Llei de la Jurisdicció Contenciosa Administrativa, amb la comunicació prèvia a l'òrgan que dicta l'acte impugnat de conformitat amb el que disposa l'article 110.3 de la Llei 3O/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de desembre de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Editorial «Santillana, Societat Anònima» i «Voramar, Societat Anònima»: Projecte, en versió valenciana, de l'àrea de Ciències Socials (SOCIETAT-6, SOCIETAT-7 i SOCIETAT-8) per a la segona etapa de l'Educació General Bàsica.


Còpia Permalink ELI